open-index/open-wikipedia-markdown huggingface dataset:
प्लेनो (टेक्सास)

**प्लेनो** अमेरिकेच्या टेक्सास राज्यातील शहर आहे. हे शहर डॅलस-फोर्ट वर्थ महानगराचा भाग आहे. कॉलिन काउंटीतील या शहराची लोकसंख्या २०१० च्या जनगणनेनुसार २,६९,७७६ होती.

येथे अलायन्स डेटा, सिनेमार्क थियेटर्स, डेल सर्व्हिसेस, डॉक्टर पेपर स्नॅपल ग्रुप, एरिक्सन, फ्रिटो-ले, एच.पी. एंटरप्राइझ सर्व्हिसेस, हुआवेई, जे.सी. पेनी, पिझा हट, रेंट-ए-सेंटर, सीमेन्स पीएलएम सॉफ्टवेर सारख्या अनेक मोठ्या कंपन्यांची मुख्यालये आहेत.

वर्ग:टेक्सासमधील शहरे
वर्ग:कॉलिन काउंटी (टेक्सास)
वर्ग:डेंटन काउंटी (टेक्सास)
भूस्तरशास्त्र

thumb|right|
**भूस्तरशास्त्र** पृथ्वीतलाच्या निर्मिती व बदलांचे शास्त्र आहे.

वर्ग:भूशास्त्र
वर्ग:विज्ञान
कृष्ण दयार्णव

'''''' संत एकनाथ महाराजांच्या शिष्य परंपरेतील असुन त्यांचा हरिवरदा हा ग्रंथ प्रसिद्ध आहे.

## बाह्य दुवे
*  http://santeknath.org/shishya%20parampara.html 
*  http://santeknath.org/mishra.html

वर्ग:नाथ संप्रदायातील व्यक्ती
फायमॉसिस

पुरुषांमध्ये शिश्नमुंडावरील त्त्वचा मागे घेता न येणे या अवस्थेला फायमॉसिस असे म्हणतात.

140px 140px

## कारणे 
- नैसर्गिक
- अयोग्य हस्तमैथुन सवयी

## उपचार 
- रोज अलगद त्त्वचा ताणणे
- त्त्वचा पातळ करणाऱ्या मलमाचा वापर करणे
- सुंता

वर्ग:लैंगिक रोग
वर्ग:रोग
घोटी खुर्द (खानापूर)

**घोटी खुर्द** हे भारतातील महाराष्ट्र राज्यातील सांगली जिल्ह्यातील खानापूर (विटा) तालुक्यातील एक गाव आहे.

## भौगोलिक स्थान
**घोटी खुर्द** हे महाराष्ट्रातील सांगली जिल्ह्याच्या खानापूर तालुक्यातील गाव आहे. डोंगरमाथ्यावर वसलेले हे गाव *राजुबंवाची घोटी* म्हणून प्रसिद्ध आहे. येथील तुकाराम बीज प्रसिद्ध आहे लोकसख्या २,००० च्या आसपास आहे.
## हवामान
येथील हवामान उष्ण व कोरडे आहे. येथे नोव्हेंबर ते फेब्रुवारी मध्य हा हिवाळा हंगाम असतो. हिवाळ्यात दिवसा तापमान २९ सेल्सियस पर्यंत वाढते आणि रात्री तापमान १७ अंश सेल्सियस पर्यंत खाली जाते. जून मध्य ते ऑक्टोबर हा पावसाळा हंगाम असतो. पावसाळ्यात दिवसा तापमान २८ अंश सेल्सियस पर्यंत वाढते आणि रात्री तापमान २२ अंश सेल्सियस पर्यंत खाली जाते. पावसाळ्यात मध्यम प्रमाणात पाऊस पडतो. वार्षिक पर्जन्यमान ७०० मिमी पर्यंत असते. फेब्रुवारी मध्य ते जून हा उन्हाळा मोसम असतो. उन्हाळ्यात दिवसा तापमान ३८ अंश सेल्सियस पर्यंत वाढते आणि रात्री तापमान २३ अंश सेल्सियस पर्यंत खाली जाते.

## लोकजीवन
## प्रेक्षणीय स्थळे
## नागरी सुविधा
## जवळपासची गावे
## संदर्भ
#https://villageinfo.in/
#https://www.census2011.co.in/
#http://tourism.gov.in/
#https://www.incredibleindia.org/
#https://www.india.gov.in/topics/travel-tourism
#https://www.mapsofindia.com/ 
#https://www.weather.gov/dvn/climategraphics?n=climategraphics
#https://www.weather-atlas.com/en/india-climate 

वर्ग:खानापूर (विटा) तालुक्यातील गावे
वर्ग:सांगली जिल्ह्यातील गावे
सत्यशोधक ओबीसी परिषद

**सत्यशोधक ओबीसी परिषद** ही महाराष्ट्रातील इतर मागासवर्गींयासाठी (ओबीसी) काम करणारी एक संस्था आहे. २०१२ साली या संस्थेचे अध्यक्ष हनुमंत उपरे होते. या संस्थेतर्फे ६ जानेवारी २०१३ रोजी पुण्यात ३री ओबीसी धम्मपरिषद झाली.

ही **सत्यशोधक ओबीसी** **परिषद** महाराष्ट्रात गावोगावी ओबीसी साहित्य संमेलन भरवते.

## हे सुद्धा पहा 
* महाराष्ट्रातील परिषदा

वर्ग:महाराष्ट्रातील संस्था
वर्ग:महाराष्ट्रामधील बौद्ध धर्म 
वर्ग:डॉ. बाबासाहेब आंबेडकर
सारस्वत बँक

**सारस्वत बँक** ही भारतीय सहकारी क्षेत्रातील सर्वांत मोठी बँक आहे. या बँकेची स्थापना सप्टेंबर १९१८ मध्ये झाली. सारस्वत बँक सर्व प्रकारच्या बँकिंग सेवा पुरविते . व्हिसा कार्ड , इंटरनेट बँकिंग , परकीय चलनसारख्या सेवा बँक देते . महाराष्ट्र, गोवा, कर्नाटक, गुजरात, मध्यप्रदेश आणि दिल्लीत शाखाविस्तार करणाऱ्या या सहकारी  बँकेला भारतीय रिझर्व्ह बँकेने अखिल भारतीय कार्यक्षेत्राचा परवाना दिला आहे. असा परवाना मिळालेली सारस्वत ही सहकार क्षेत्रातली एकमेव बँक आहे. 

वर्ग:भारतातील वित्तसंस्था
वर्ग:भारतीय बँका
गजानन विजय

संत श्री गजानन महाराजांच्या जीवनातील घटनांवर आधारित एक ग्रंथ आहे. लेखक श्री दासगणू महाराज. या ग्रंथात २१ अध्याय असून क्ष्क्ष ओव्या आहेत. 

भक्तांचा असा विश्वास आहे की या ग्रंथाचे पारायण केल्याने इच्छित मनोरथ पूर्ण होतात. 

## बाह्य दुवे 
http://www.gajanandarshan.com/shri_gajanan_vijay.php 

वर्ग:पोथ्या

वर्ग:धार्मिक साहित्य
वर्ग:आध्यात्मिक ग्रंथ
वर्ग:मराठी साहित्य यादी
अश्रूंची पाऊलवाट

right|200px|अश्रूंची पाऊलवाट स्मारक
[right|200px|[चेरोकी वारसा केंद्र]]

१८३१ ते १८३७ सालांदरम्यान अमेरिकेत अनेक मूळच्या अमेरिकन लोकांना जबरदस्तीने त्यांच्या मूळ निवासी क्षेत्रातून स्थलांतरित करून आत्ताच्या ओक्लाहोमा राज्यात हलविण्यात आले. हजारो किलोमीटरचा प्रवास पायी करविण्यात आला. यात सुमारे ४००० ते ६००० मूळच्या अमेरिकन लोकांचा मृत्यू झाला. या अमानुष घटनेला अश्रूंची पाऊलवाट असे म्हणतात. यात चेरोकी, क्रीक, सेमिनोल, चिकासॉ, चॉक्टॉ या जमातींना स्थलांतरित करण्यात आले.

वर्ग:अमेरिकेची संयुक्त संस्थाने
वर्ग:मूळचे अमेरिकन लोक
वर्ग:अमेरिकेचा इतिहास
रुपे

**रुपे कार्ड** हे भारतीय डेबिट कार्ड आहे. मास्टरकार्ड आणि व्हिसाची मक्तेदारी मोडीत काढण्यासाठी २०१२ साली हे संपूर्ण देशी डेबिट कार्ड भारतीय बाजारात आले आहे . रिझर्व्ह बँकेने स्थापन केलेले नॅशनल पेमेंट्स कॉर्पोरेशन ऑफ इंडियानी रुपे कार्ड या ब्रँड अंतर्गत हे कार्ड बाजारात आणले आहे. डेबिट कार्डमध्ये उपलब्ध असणाऱ्या सर्व सुविधा यात उपलब्ध असणार आहेत.

वर्ग:भारताची अर्थव्यवस्था
वर्ग:भारतात बँकिंग व्यवस्था
देना बँक

**देना बँक**  ही एक भारतीय राष्ट्रीयीकृत बँक आहे.  या बँकेची स्थापना २६ मे  १९३८ रोजी, देवकरण नानजी बँक या नावाने झाली. १९६९ साली  इतर खासगी बँकांबरोबर हिचेही राष्ट्रीयीकरण झाले. २०१५ च्या सुमारास या बँकेच्या १,१७३ शाखा होत्या

वर्ग:भारतातील वित्तसंस्था
वर्ग:भारतीय बँका
वर्ग:इ.स. १९३८ मधील निर्मिती
बँक ऑफ बडोदा

**बँक ऑफ बडोदा** ही भारतीय राष्ट्रीयीकृत बँक आहे. या बँकेची स्थापना तिसरे सयाजीराव गायकवाड यांनी इ.स. १९०८ मध्ये केली. इ.स. १९६९ साली हिचे राष्ट्रीयीकरण झाले.

## संदर्भ 
वर्ग:भारतातील वित्तसंस्था
वर्ग:भारतीय बँका
बँक ऑफ इंडिया

**बँक ऑफ इंडिया** ही एक भारतीय राष्ट्रीयीकृत बँक आहे.  या बँकेची स्थापना ७ सप्टेंबर, इ.स. १९०६ रोजी झाली. १९६९ साली हिचे राष्ट्रीयीकरण झाले.

मुंबईत मुख्यालय असलेल्या या बँकेच्या २०१७ च्या सुरुवातीस ५,१०० शाखा होत्या. यांपैकी ५६ शाखा भारताबाहेरच्या शाखा, पाच प्रतिनिधी कार्यालये आणि पाच उपकंपन्यांचा समावेश आहे.

बँक ऑफ इंडिया स्विफ्ट या आर्थिक देवाणघेवाण प्रणालीची स्थापक सदस्य आहे.

## संदर्भ आणि नोंदी 
वर्ग:भारतातील वित्तसंस्था
वर्ग:भारतीय बँका
कॉर्पोरेशन बँक

**कॉर्पोरेशन बँक** ही एक भारतीय राष्ट्रीयीकृत बँक आहे. या बँकेची स्थापना १९०६ मध्ये झाली. १९६९ साली हिचे राष्ट्रीयीकरण झाले. २०१५ च्या सुरुवातीस या बँकेच्या २,२०० शाखा आणि १,८००पेक्षा अधिक एटीम केन्द्रे होती.

वर्ग:भारतातील वित्तसंस्था
वर्ग:भारतीय बँका
कॅनरा बँक

**कॅनरा बँक** ही एक भारतीय राष्ट्रीयीकृत बँक आहे.  या बँकेची स्थापना १९०६ मध्ये झाली. १९६९ साली इतर खासगी बँकांबरोबर हिचेही राष्ट्रीयीकरण झाले.

बंगळूर येथे मुख्यालय असलेल्या या बँकेच्या २०१७ च्या अखेरीस भारतात ६,६३९ शाखा आणि १०,६०० एटीमचे जाळे होते.

## संदर्भ 
वर्ग:भारतातील वित्तसंस्था
वर्ग:भारतीय बँका
वर्ग:इ.स. १९०६ मधील निर्मिती
इंडियन ओव्हरसीज बँक

**इंडियन ओव्हरसीज बँक** ही एक भारतीय राष्ट्रीयीकृत बँक आहे. मुत्तैया चिदंबरम चेट्टियार यांनी या बँकेची स्थापना १९३७ मध्ये केली. १९६९ साली हिचे राष्ट्रीयीकरण झाले.

वर्ग:भारतातील वित्तसंस्था
वर्ग:भारतीय बँका
वर्ग:इ.स. १९३७ मधील निर्मिती
बँक ऑफ महाराष्ट्र

**बँक ऑफ महाराष्ट्र**ही एक भारतीय राष्ट्रीयीकृत बँक आहे. या बँकेची स्थापना १६ सप्टेंबर, इ.स. १९३५ रोजी झाली. १९६९ साली हिचे राष्ट्रीयीकरण झाले. बँक ऑफ महाराष्ट्रचे मुख्यालय हे पुणे, महाराष्ट्र या मेट्रो शहरातील शिवाजी नगर भागात स्थित आहे.

## इतिहास 
बँकेची स्थापना भारतातील पुणे येथे व्ही.जी.काळे आणि डी.के. साठे यांनी केली होती.

१६ सप्टेंबर १९३५ रोजी यूएस $१ दशलक्ष अधिकृत भांडवलासह बँकेची नोंदणी झाली आणि 8 फेब्रुवारी 1936 रोजी कार्यान्वित झाली. याने छोट्या व्यवसायांना आर्थिक मदत दिली आणि अनेक औद्योगिक घराण्यांना जन्म दिला. १९६९ मध्ये बँकेचे राष्ट्रीयीकरण झाले.

ए.एस. राजीव यांनी 2 डिसेंबर 2018 रोजी बँकेचे व्यवस्थापकीय संचालक आणि मुख्य कार्यकारी अधिकारी म्हणून कार्यभार स्वीकारला.[3] ए.बी. विजयकुमार 10 मार्च 2021 रोजी कार्यकारी संचालक म्हणून रुजू झाले. आशीष पांडे 31 डिसेंबर 2021 रोजी कार्यकारी संचालक म्हणून रुजू झाले.

अॅलन सी परेरा, बँक ऑफ महाराष्ट्रचे माजी अध्यक्ष हे भारतातील ईशान्य विभागांमध्ये शाखांच्या अनेक शाखा उघडण्यासाठी जबाबदार होते जिथे बँकेची उपस्थिती नव्हती आणि वाढ करण्यात मदत केली. [४]
वर्ग:भारतातील वित्तसंस्था
वर्ग:भारतीय बँका
इंडियन बँक

इवलेसे|200px|right|बोधचिह्न
**इंडियन बँक** ही एक भारतीय राष्ट्रीयीकृत बँक आहे. या बँकेची स्थापना १९०७ मध्ये झाली. १९६९ साली हिचे राष्ट्रीयीकरण झाले.

व्ही. कृष्णस्वामी ऐयर या बँकेचे स्थापक होते.

वर्ग:भारतातील वित्तसंस्था
वर्ग:भारतीय बँका
ओरिएंटल बँक ऑफ कॉमर्स

**ओरिएन्टल बँक ऑफ कॉमर्स** ही एक भारतीय राष्ट्रीयीकृत बँक आहे.  या बँकेची स्थापना १९४३ मध्ये झाली. १९८० साली हिचे राष्ट्रीयीकरण झाले.

वर्ग:भारतातील वित्तसंस्था
वर्ग:भारतीय बँका
युनायटेड बँक ऑफ इंडिया

**युनायटेड बँक ऑफ इंडिया** ही एक भारतीय राष्ट्रीयीकृत बँक आहे. कोलकाता येथे मुख्यालय असलेल्या या बँकेची स्थापना १९५० मध्ये झाली. १९६९ साली हीचे राष्ट्रीयीकरण झाले.

वर्ग:भारतातील वित्तसंस्था
वर्ग:भारतीय बँका
वर्ग:इ.स. १९५० मधील निर्मिती
काशीबाई बदनापूरकर

काशीबाई बदनापूरकर ही नारायण सूर्याजी ठोसर याची वाग्दत्त वधू होती. नारायणाने ऐन लग्नमुहूर्ताच्या वेळी लग्न मंडपातून पलायन केले. त्यामुळे तिचे त्याच्याशी लग्न होऊ शकले नाही. हाच नारायण पुढे समर्थ रामदास या नावाने प्रसिद्ध झाला. अनंत गोपाळ कुडाळकर यांच्या वाकेनिशीत काशीबाईचा वृत्तान्त आला आहे. 

## नारायणाचे पलायन आणि साखाजीशी विवाह
काशीबाई बदनापूरकर ही नागुजी बदनापूरकर यांची मुलगी होती. नागुजी हा नारायण सूर्याजी ठोसर याचा सख्खा मामा होता. नारायण पळून गेल्यामुळे काशीबाईचे काय करायचे असा प्रश्न निर्माण झाला. तेव्हा, गाव सोमवाडी, ता. अंबड, जि. जालना येथील साखाजी मिनधर नावाच्या एका तरुणाने काशीबाईशी विवाह करण्याची तयारी दर्शविली. साखाजी हा जातीने मराठा होता. साखाजीच्या घरात देशमुखी होती. [नारायण सूर्याजी ठोसर[[ उर्फ रामदास यांचा मोठा भाऊ गंगाधरपंत सूर्याजी ठोसर यांनी काशीबाई आणि साखाजीच्या लग्नासाठी पुढाकार घेतला. काशीबाई हिचे वडील नागुजी बदनापूरकर यांचे मन त्यांनी वळविले. नागुजींच्या अनुमतीने काशीबाईचा विवाह साखाजी मिनधर याच्याशी लावून देण्यात आला. कन्यादान गंगाधरपंतांनीच केले. [साखाजी मिनधर आणि काशीबाई बदनापूरकर यांचा विवाह हा महाराष्ट्राच्या ज्ञात इतिहासातील पहिला आंतरजातीय विवाह आहे.  

## आत्महत्या
साखाजी मिनधर आणि काशीबाई बदनापूरकर यांचा आंतरजातीय विवाह यशस्वी होऊ शकला नाही. विवाहानंतर थोड्याच दिवसांत काशीबाई हिने अंबड येथील एका बारवेत उडी घेऊन आत्महत्या केली. अंबडमधील ही बारव आजही सती काशीची बारव या नावानेच ओळखली जाते. काशीबाईने आत्महत्या का केली, याबाबत अनेक कारणे सांगितली जातात. ब्राह्मणेतर पुरुषाशी विवाह करणे पाप आहे, असे काशीबाईच्या मनात ठसविण्यात आल्यामुळे तिने आत्महत्या केली, असे काही इतिहासकार मानतात. साखाजीसोबतचा विवाह काशीबाईलाच मान्य नव्हता, त्यामुळे तिने आत्महत्या केली, असाही एक मतप्रवाह आहे. 

## संदर्भ 
## बाह्य दुवे

वर्ग:स्त्री चरित्रलेख
सिंडिकेट बँक

**सिंडिकेट बँक** ही एक भारतीय राष्ट्रीयीकृत बँक आहे.  या बँकेची स्थापना १९२५ मध्ये झाली. १९६९ साली हिचे राष्ट्रीयीकरण झाले.

या बँकेचे मुख्यालय कर्नाटकातील मणिपाल शहरात आहे.

वर्ग:भारतातील वित्तसंस्था
वर्ग:भारतीय बँका
वर्ग:इ.स. १९२५ मधील निर्मिती
जेनपॅक्ट

जेनपॅक्ट ही एक भारतीय बहुराष्ट्रीय बीपीओ कंपनी आहे. पूर्वी ती जीई या कंपनीच्या मालकीची होती. हीची स्थापना १९९७ मध्ये बंगळूर येथे झाली. मुख्यालय गुरगाव, ५८,०००+ कर्मचारी, १.६० अब्ज डॉलर रेव्हेन्यू. 

## बाह्य दुवे 
www.genpact.com

वर्ग:भारतातील माहिती तंत्रज्ञान कंपन्या
ॲक्सिस बँक

**अ‍ॅक्सिस बँक लिमिटेड** ही एक भारतीय खासगी क्षेत्राची बँक आहे जी अनेक प्रकारच्या आर्थिक उत्पादनांची सेवा देते. या बँकेचे मुख्य कार्यालय मुंबई, महाराष्ट्र येथे आहे. १ मार्च २०२० पर्यंत या बँकेचे देशभरात ४,८०० शाखा, १७,८०१ एटीएम आणि ४,९२७ रोख पुनर्वापर मशीन आणि नऊ आंतरराष्ट्रीय कार्यालये होत्या. या बँकेचे बाजार भांडवल  (३१ मार्च २०२० रोजी). ही बँक मोठ्या आणि मध्यम आकाराच्या कंपन्यांना, एसएमई आणि किरकोळ व्यवसायांना वित्तीय सेवा देते.

## संदर्भ 
## बाह्य दुवे 
* अधिकृत संकेतस्थळ
* अ‍ॅक्सिस बँकेचा व्यवसाय डेटाः रॉयटर्स गूगल फायनान्स ब्लूमबर्गक्विंट

## संदर्भ 
वर्ग:बी.एस.ई. सेन्सेक्स
वर्ग:मुंबई रोखे बाजारातील नोंदणीकृत कंपन्या
वर्ग:भारतीय ब्रँड
वर्ग:निफ्टी ५० घटक
बीपीओ

बीपीओ किंवा बिझनेस प्रोसेस आउटसोर्सिंग (BPO) ही एक प्रकारची आउटसोर्सिंग (Outsourcing) प्रकिया आहे ज्यामध्ये व्यवसायातील एका विशिष्ट प्रक्रियेचे संचालन व व्यवस्थापन तिसऱ्या पक्षाला (कंपनीला) सोपविले जाते व त्या संदर्भात एक करार केला जातो. 

भारतात बीपीओ हा एक मोठा उद्योग असून त्यापासून दरवर्षी सुमारे ११ अब्ज डॉलर रेव्हेन्यू मिळतो व लाखो लोकांना रोजगार मिळतो.

वर्ग:व्यवसाय

वर्ग:व्यवसाय प्रक्रिया

 वर्ग:आउटसोर्सिंग
येस बँक

**येस बँक** ही एक खाजगी क्षेत्रातील बँक आहे.  या बँकेची स्थापना २००३ मध्ये झाली.

वर्ग:भारतातील वित्तसंस्था
वर्ग:भारतीय बँका
वर्ग:निफ्टी ५० माजी घटक
कर्नाटका बँक

**कर्नाटका बँक** ही एक खाजगी क्षेत्रातील बँक आहे.  या बँकेची स्थापना १९२४ मध्ये झाली. ही एक राष्ट्रीयीकृत बँक आहे .

वर्ग:भारतातील वित्तसंस्था
वर्ग:भारतीय बँका
धनलक्ष्मी बँक

**धनलक्ष्मी बँक** ही एक खाजगी क्षेत्रातील बँक आहे.  या बँकेची स्थापना १९२७ मध्ये झाली.

वर्ग:भारतातील वित्तसंस्था
वर्ग:भारतीय बँका
युनियन बँक ऑफ इंडिया

**युनियन बँक ऑफ इंडिया** ही एक भारतीय राष्ट्रीयीकृत बँक आहे.  या बँकेची स्थापना १९१९ मध्ये झाली. १९६९ साली हिचे राष्ट्रीयीकरण झाले.

मुंबई येथे मुख्यालय असलेल्या या बँकेची ६३.४४% मालकी भारत सरकारकडे आहे. या बँकेकडे १३.४५ अब्ज अमेरिकन डॉलरची मालमत्ता आहे.
या बँकेचे उद्घाटन म. गांधीजींच्या हस्ते ११ नोव्हेंबर १९१९ला झाले.

## संदर्भ 
वर्ग:भारतातील वित्तसंस्था
वर्ग:भारतीय बँका
रियल टाइम ग्रॉस सेटल्मेन्ट

**रियल टाइम ग्रॉस सेटल्मेन्ट** हा ऑनलाइन बँकिंगचा प्रकार आहे. या तंत्रज्ञानामुळे कमीतकमी शुल्कामध्ये भारतात कुठेही पैसे ट्रान्स्फर करता येतात.  रिर्झव्ह बँक ही सेवा देते. भारतातील बहुतेक बँकांकडे 'आरटीजीएस सिस्टिम' आहे व तीद्वारे ते ग्राहकांना त्यांच्या रकमांच्या हस्तांतराची ('फंड्स ट्रान्स्फर') सेवा तात्काळ म्हणजे 'रियल टाइम'मध्ये देऊ शकतात.

वर्ग:भारतातील वित्तसंस्था
कॉसमॉस बँक

**कॉसमॉस बँक** तथा **कॉसमॉस को-ऑपरेटिव्ह बँक लिमिटेड** ही भारतीय सहकारी क्षेत्रातील एक मोठी बँक आहे. या बँकेची स्थापना १९०६ मध्ये झाली. बँक अनेक प्रकारच्या बँकिंग सेवा पुरविते.

या बँकेचे मुख्यालय पुणे येथे आहे.

वर्ग:भारतातील वित्तसंस्था
वर्ग:भारतीय बँका
इंडसइंड बँक

**इंडसइंड बँक** ही एक खाजगी क्षेत्रातील भारतीय बँक आहे.  या बँकेची स्थापना १९९४ मध्ये झाली.

वर्ग:भारतातील वित्तसंस्था
वर्ग:भारतीय बँका
वर्ग:मुंबई रोखे बाजारातील नोंदणीकृत कंपन्या
वर्ग:निफ्टी ५० घटक
वर्ग:इ.स. १९९४ मधील निर्मिती
स्टँडर्ड चार्टर्ड बँक

**स्टॅण्डर्ड चार्टर्ड बँक** ही एक ब्रिटिश बहुराष्ट्रीय बँक आहे. ही भारतातील सर्वात जुनी व मोठी परकीय बँक आहे. एप्रिल १८५८ मध्ये 'स्टॅन्चार्ट'ने कोलकात्यात आपली पहिली शाखा उघडली. सन २००९ मध्ये बँकेच्या जागतिक पातळीवरील एकूण नफ्यात भारतातील व्यवसायातून नफ्याचा हिस्सा २० टक्क्यांहून अधिक होता. २०१० साली या बँकेने भारतात २,७६० कोटी रुपयाची भांडवलविक्री केली. एखाद्या परकीय बँकेने भारतीय चलनात (रुपयात)  केलेली ही देशातील पहिलीच भांडवलविक्री होती. 

वर्ग:भारतातील वित्तसंस्था
वर्ग:भारतीय बँका
बँक ऑफ अमेरिका

**बँक ऑफ अमेरीका** ही एक बहुराष्ट्रीय बँक आहे. भारतात हीची स्थापना १९६४ साली झाली.

वर्ग:भारतातील वित्तसंस्था
वर्ग:भारतीय बँका
कोटक महिंद्रा बँक

**कोटक महिंद्रा बँक** ही एक खाजगी क्षेत्रातील बँक आहे. या बँकेची स्थापना २००३ मध्ये झाली. कोटक महिंद्रा बँक लिमिटेड ही एक भारतीय बँकिंग आणि वित्तीय सेवा कंपनी आहे ज्याचे मुख्यालय मुंबई येथे आहे. हे वैयक्तिक वित्त, गुंतवणूक बँकिंग, जीवन विमा आणि संपत्ती व्यवस्थापन या क्षेत्रातील कॉर्पोरेट आणि किरकोळ ग्राहकांसाठी बँकिंग उत्पादने आणि वित्तीय सेवा देते. नोव्हेंबर २०२१ पर्यंत मालमत्तेनुसार आणि बाजार भांडवलानुसार ही भारतातील तिसरी सर्वात मोठी खाजगी क्षेत्रातील बँक आहे. फेब्रुवारी २०२१ पर्यंत, बँकेच्या १६०० शाखा आणि २५१९ एटीएम आहेत.

## इतिहास
१९८५ मध्ये, उदय कोटक यांनी नंतर भारतीय वित्तीय सेवा समूहाची स्थापना केली. फेब्रुवारी २००३ मध्ये, कोटक महिंद्रा फायनान्स लिमिटेड, समूहाची प्रमुख कंपनी, रिझर्व्ह बँक ऑफ इंडियाकडून बँकिंग परवाना प्राप्त झाला. यासह, कोटक महिंद्रा फायनान्स लिमिटेड बँकेत रूपांतरित होणारी भारतातील पहिली नॉन-बँकिंग फायनान्स कंपनी बनली.

बँकर मासिकाने फेब्रुवारी २०१४ मध्ये प्रकाशित केलेल्या ब्रँड फायनान्स बँकिंग ५०० च्या अभ्यासात, कोटक महिंद्रा फायनान्स लिमिटेडचे ब्रँड मूल्यांकन सुमारे US$४८१ दशलक्ष आणि AA+च्या ब्रँड रेटिंगसह जगातील शीर्ष ५०० बँकांमध्ये २४५ व्या क्रमांकावर आहे.

## विलीनीकरण आणि अधिग्रहण
### आयएनजी वैश्य बँक
२०१५ मध्ये, कोटक बँकेने INR १५० अब्ज (US$2.0 अब्ज) किमतीच्या व्यवहारात ING वैश्य बँकेचे अधिग्रहण केले. विलीनीकरण पूर्ण झाल्यामुळे, कोटक महिंद्रा बँकेत जवळपास ४०,००० कर्मचारी होते आणि शाखांची संख्या १,२६१ वर पोहोचली. विलीनीकरणानंतर, आयएनजी वैश्य बँकेचे नियंत्रण करणाऱ्या ING समूहाचा कोटक महिंद्रा बँकेत ७% हिस्सा होता.

### फेर्बाइन
२०२१ मध्ये, बँकेने नॅशनल पेमेंट्स कॉर्पोरेशन ऑफ इंडिया प्रमाणेच रिटेल पेमेंट सिस्टमसाठी पॅन-इंडिया अंब्रेला संस्था चालवण्यासाठी, टाटा समूहाने प्रमोट केलेल्या फेरबाईनमधील ९.९९% भागभांडवल विकत घेतले.

## संदर्भ 
वर्ग:भारतातील वित्तसंस्था
वर्ग:भारतीय बँका
वर्ग:मुंबई रोखे बाजारातील नोंदणीकृत कंपन्या
वर्ग:निफ्टी ५० घटक
शामराव विठ्ठल बँक

**शामराव विठ्ठल कोऑप बँक** ही भारतीय सहकारी क्षेत्रातील एक मोठी बँक आहे. या बँकेची स्थापना सप्टेंबर १९०६ मध्ये झाली. बँक सर्व प्रकारच्या बँकिंग सेवा पुरविते . व्हिसा कार्ड , इंटरनेट बँकिंग , परकीय चलनसारख्या सेवा बँक देते .   

वर्ग:भारतातील वित्तसंस्था
वर्ग:भारतीय बँका
सिम

thumb|सिम कार्ड असलेला आधुनिक मोबाईल फोन

**सिम (SIM)** अर्थात सबस्क्रायबर आयडेंटिफिकेशन मॉड्यूल हे एक प्रकारचे ओळखपत्र आहे. आंतरराष्ट्रीय मोबाईल फोनच्या वर्गणीदाराचा परिचय (IMSI) आणि मोबाईल फोनवर किंवा संगणकासारख्या साधनांवर वर्गणीदारांची ओळख आणि अधिकृतता पटविण्याच्या कळा त्यावर सुरक्षितपणे नोंदलेल्या असतात.
फोनमधून काढता घालता येण्याजोग्या **सिम कार्ड**वर हा सिम परिपथ आरूढ झालेला असतो. हे कार्ड वेगवेगळ्या मोबाईल फोनवर वापरता येते. ही कार्डे सुरुवातीला क्रेडिट कार्डाइतक्या आकारमानाची बनली. मोबाईल फोने आकारमान जेव्हा लहान झाले तेव्हा छोटी मिनी- सिमकार्ड तयार करणे भाग पडले. त्यांची जाडी पूर्वीच्या कार्डाइतकीच राहिली, मात्र त्यांची लांबी २५ मिलीमीटर आणि रुंदी १५ मिलीमीटर इतकी कमी करण्यात आली. जागातील तमाम मोबाईल फोनमध्ये या आकाराची सिम कार्डे वापरली जातात. (२०१९ साल)

कार्डाचा एकमेव अनुक्रमांक (ICCID), आंतरराष्ट्रीय मोबाईल वर्गणीदार परिचय (IMSI), सुरक्षा अधिकृतता आणि सांकेतिक माहिती, स्थानिक नेटवर्कबाबत तात्पुरती साठवलेली माहिती, वापरकर्त्याला मुभा असलेल्या सेवांची माहिती इत्यादी अनेक प्रकारची माहिती सिम कार्डावर नोंदलेली असते.  याशिवाय दोन संकेतशब्दही नोंदलेले असतात. एक, सामान्य वापरासाठीचा वैयक्तिक ओळख क्रमांक (पर्सनल आयडेंटिफिकेशन नंबर किंवा PIN) आणि दुसरा, वैयक्तिक अवरोधक संकेतांक (पर्सनल अनब्लॉकिंग कोड) किंवा (PUK). हा दुसरा पिन क्रमांकाच्या कुलुपासारखे काम करतो.

## आकारमानानुसार वर्गीकरण
सिम कार्डांचा आकार अनेक वर्षांत लहान होत गेला आहे. सामान्य आकाराच्या सिम पाठोपाठ आकारविल्हे मिनी सिम, मायक्रोसिम आणि नॅनो सिम अशी कार्डेही अस्तित्वात आली आहेत.

वर्ग:दूरसंचार
वर्ग:मोबाईल फोन
बॉम्बे हाऊस

इवलेसे|बाँबे हाऊस
**बॉंबे हाऊस** हे टाटा उद्योगसमूहाचे मुंबई येथील मुख्यालय आहे.

वर्ग:टाटा उद्योगसमूह
वर्ग:मुंबई
टाटा फुटबॉल अकादमी

**टाटा फुटबॉल अकादमी** ही एक जगातील सर्वांत लोकप्रिय खेळ असलेल्या फुटबॉलचे प्रशिक्षण देणारी जमशेदपूर येथील संस्था आहे.

वर्ग:टाटा उद्योगसमूह
वर्ग:जमशेदपूर
वर्ग:भारतीय फुटबॉल
टाटा टेलिसर्व्हिसेस

**टाटा टेलिसर्व्हिसेस** ही दूरसंचार क्षेत्रात काम करणारी टाटा उद्योगसमूहाची कंपनी आहे. या कंपनीचीची डोकोमो या जपानी कंपनीशी भागीदारी होती. ती संपल्यावर टाटा सन्सची दूरसंचार कंपनी असलेल्या टाटा टेलिसर्व्हिसेसने आपला व्यवसाय बंद करण्याचा निर्णय घेतला आहे.

वर्ग:टाटा उद्योगसमूह
सायरस पालोनजी मिस्त्री

**सायरस पालोनजी मिस्त्री** (४ जुलै, १९६८ - ४ सप्टेंबर, २०२२) हे १८८७ साली स्थापन झालेल्या 'टाटा सन्स' ह्या टाटा समूहाच्या प्रमुख कंपनीचे अध्यक्ष होते. ते २०१२ ते ऑक्टोबर २०१६ दरम्यान या पदावर होते. टाटा सन्सचे १८ टक्के भागभांडवल हे सायरस यांच्या कुटुंबाच्या मालकीचे आहे. 

रतन टाटा सेवानिवृत्त झाल्यावर सायरस मिस्त्री यांनी २९ डिसेंबर २०१२ रोजी कार्यभार हाती घेतला. लंडनमधील इम्पीरिअल कॉलेजातून इंजिनीयरिंगची पदवी घेतलेले आणि लंडन बिझनेस स्कूलमधून व्यवस्थापनशास्त्रात पदव्युत्तर शिक्षण घेतलेले सायरस मिस्त्री आपल्या कुटुंबाच्या शापूरजी पालनजी आणि कंपनीमध्ये १९९१ साली संचालक म्हणून दाखल झाले. सायरस यांचे त्यांचे वडील पालोनजी मिस्त्री हे बांधकाम व्यवसायातील नामांकित व्यक्ती आहेत. सायरस मिस्त्रींची बहीणसुद्धा टाटा घराण्यातच दिलेली आहे. 

४ सप्टेंबर २०२२ रोजी, मिस्त्री आणि पांडोले कुटुंबातील तीन सदस्यांनी उदवाडा येथे इराणशाह अताश बेहरामला भेट दिली. मुख्य धर्मगुरू खुर्शेद दस्तूर यांनी पुष्टी केल्याप्रमाणे, दिनशॉ पांडोले आणि पालोनजी मिस्त्री यांच्या मृत्यूनंतर समूह प्रार्थना करण्यासाठी ते गेला होता. उदवाडाहून मुंबईला परतत असताना, त्यांच्या मर्सिडीज बेंझ जीएलसी गाडीचा पालघर येथे सूर्या नदी वरील पूलावर दुभाजकावर अपघात झाला.

## संदर्भ 
वर्ग:भारतीय उद्योगपती
वर्ग:टाटा उद्योगसमूहाचे अध्यक्ष
वर्ग:पारशी व्यक्ती
वर्ग:इ.स. १९६८ मधील जन्म
वर्ग:इ.स. २०२२ मधील मृत्यू
फेडरल बँक

**फेडरल बँक** ही एक खाजगी क्षेत्रातील बँक आहे. या बँकेची स्थापना १९४५ मध्ये झाली.

वर्ग:भारतातील वित्तसंस्था
वर्ग:भारतीय बँका
टाटा सामाजिक विज्ञान संस्था

इवलेसे
**टाटा सामाजिक विज्ञान संस्था** किंवा **टाटा इन्स्टिट्यूट ऑफ सोशल सायन्सेस** ही समाजकार्य व समाजसेवा यांच्या अंगोपांगांचे शास्त्रशुद्ध संशोधन करणारी व प्रशिक्षण देणारी आशिया खंडातील पहिली संस्था आहे. सर दोराबजी टाटा ग्रॅज्युएट स्कूल ऑफ सोशल वर्क या नावाने १९३६ मध्ये मुंबई येथे याची स्थापना झाली. १९४४ मध्ये या संस्थेला सध्याचे नाव देण्यात आले. 

वर्ग:मुंबई
वर्ग:इ.स. १९३६ मधील निर्मिती
आउटसोर्सिंग

व्यवसायातील एखाद्या प्रक्रियेचे बाहेरच्या स्वतंत्र कंपनीला कंत्राट देणे आणि ती सेवा म्हणून विकत घेणे याला **आउटसोर्सिंग** (बाह्यकंत्राट) असे म्हणतात. २१ व्या शतकाची सुरुवात होण्यापूर्वी ही पद्धत अमेरिकेत लोकप्रिय झाली.

भारताला आउटसोर्सिंगमुळे वर्षाला सुमारे ३० अब्ज डॉलर्स पेक्षा जास्त महसूल मिळतो आणि लाखो नागरिकांना रोजगार मिळतात.

## हे सुद्धा पहा 
* आउटसोर्स्ड (चित्रपट)

वर्ग:व्यवसाय
वर्ग:व्यवसाय प्रक्रिया
वर्ग:आउटसोर्सिंग
टाटा केमिकल्स

**टाटा केमिकल्स** ही  ही एक टाटा समुहातील कंपनी आहे. या कंपनीची स्थापना इ.स.१९३९ साली झाली.  

वर्ग:टाटा उद्योगसमूह
वर्ग:इ.स. १९३९ मधील निर्मिती
टाटा पॉवर

**टाटा पॉवर** ही  ही एक टाटा उद्योगसमूहातील कंपनी आहे. या कंपनीची स्थापना इ.स. १९११ साली झाली.  आयलॅंडिग पद्धतीचा वापर टाटा पॉवरने केला त्यामुळेच मुंबईकरांना अखंडित वीजपुरवठा होऊ शकतो आहे. या कंपनीची वीज उत्पादन क्षमता ६००० मेगा वॅट आहे. टाटा पॉवरने २०१७ मध्ये २५ हजार मेगावॉट वीजनिमिर्तीचे लक्ष्य निर्धारित केले आहे.

## संदर्भ आणि नोंदी 
वर्ग:टाटा उद्योगसमूह
व्होल्टास

**व्होल्टास** ही टाटा समूहातील एक कंपनी आहे. या कंपनीची स्थापना इ.स.१९५४ साली मुंबईत टाटा सन्स आणि वोल्कार्ट ब्रदर्स यांच्या सहकार्याने झाली.  

वर्ग:टाटा उद्योगसमूह
वर्ग:भारतीय ब्रँड
वर्ग:इ.स. १९५४ मधील निर्मिती
तपांबर

100px|इवलेसे|उजवे|वातावरणाचे थर. सर्वांत खाली तपांबर.
**तपांबर** (इंग्लिश: *Troposphere*, *ट्रपॉस्फियर*) हा पृथ्वीच्या वातावरणातला सर्वांत खालचा, भूपृष्ठालगतचा थर आहे. वातावरणातील हवेच्या वस्तुमानापैकी ८०% वस्तुमान आणि हवेतील बाष्पापैकी ९०% बाष्प या थरात सामावले आहे. अर्थातच यामुळे इतर वातावरणीय थरांपेक्षा या थरात हवेची घनता जास्त असते. तपांबराची जाडी विषुववृत्ताजवळ १५ कि.मी., तर ध्रुवीय प्रदेशांत १० कि.मी. आढळते .

ढग, पाऊस, विजांचा कडकडाट, हिमवृष्टी इत्यादी वातावरणीय घडामोडी तपांबरातच घडतात; यामुळे वातावरणीय अभ्यासाच्या दृष्टीने तपांबरास विशेष महत्त्व आहे.

210.212.180.35 १७:१८, १ डिसेंबर २०१५ (IST)== तापमान ==
भूपृष्ठाच्या संपर्कामुळे भूपृष्ठालगतच्या तपांबराचे तापमान अधिक असते आणि तपांबराची उंची जसजशी वाढत जाईल, तसतसे तापमान घटत जाते. सर्वसाधारणपणे दर किलोमीटर उंचीगणिक तपांबरातील तापमान ६.५ ° सेल्सियसांनी घटत जाते .

### तपस्तब्धी 
तपांबराच्या सर्वांत वरच्या भागात हवा विरळ असते आणि त्यामुळे तिथे उंचीनुसार तापमान बदलत नाही. म्हणून तपांबराच्या या विरळ सीमाक्षेत्रास *तपस्तब्धी* असे म्हणतात .
ga

## संदर्भ व नोंदी 
वर्ग:वातावरण
ट्रेंट लिमिटेड

**ट्रेंट** ही एक टाटा समूहातील कंपनी आहे. या कंपनीची स्थापना इ.स.१९९८ साली झाली. किरकोळ विक्री दुकानांच्या व्यवसायात असलेल्या या कंपनीची वेस्टसाइड , लँडमार्क व स्टार बाजार या नावांनी दुकानांच्या साखळ्या आहेत.

वर्ग:टाटा उद्योगसमूह
वर्ग:निफ्टी ५० घटक
टाटा पॉवर सोलर

**टाटा बीपी सोलर**  ही एक टाटा उद्योगसमूहातील सौर ऊर्जा उत्पादन निर्मिती क्षेत्रातील कंपनी आहे. या कंपनीची स्थापना इ.स. १९८९ साली झाली. ही कंपनी क्रिस्टलाइन सिलिकॉन सोलर मॉड्युल्सचे भारतातील एक प्रमुख उत्पादक आहे. ३१ ऑगस्ट २०१२ रोजी या कंपनीचे नाव बदलून ते 'टाटा पाॅवर सोलर' झाले.

वर्ग:टाटा उद्योगसमूह
जिंजर हॉटेल्स

250px|इवलेसे|उजवे|जिंजर हॉटेल- दिल्ली
**जिंजर हॉटेल** ही इंडियन हॉटेल्स कंपनीची उपकंपनी असलेली रूट्स कॉर्पोरेशन ही कंपनीची ही हॉटेलची साखळी आहे. ही हॉटेलची साखळी जेननेक्स्ट स्मार्ट बेसिक्स या प्रकारातील असून, मध्यमवर्गाला डोळ्यासमोर ठेवून त्याचे दर ठेवण्यात आले आहेत. जिंजर हॉटेल्सची नवी दिल्ली, पुणे (पिंपरी), नाशिक, अहमदाबाद, वडोदरा, गोवा, लुधियाना, गुवाहाटी, दुर्ग, हरिद्वार, भुवनेश्वर, तिरुवनंतपुरम, पंतनगर (रुद्रनगर), आगरताळा, जमशेदपूर, मंगळूर, म्हैसूर आणि पॉंडिचेरी या शहरांमध्ये हॉटेल्स आहेत. 

‘जिंजर’ची आरक्षणाची प्रक्रिया अधिक सोपी असून ग्राहकांना मोबाईलवरून आरक्षण करता येते आणि पेमेंटही करता येते.

वर्ग:भारतातील तारांकित हॉटेल्स
वर्ग:टाटा उद्योगसमूह
अखिल ऑस्ट्रेलिया मराठी संमेलन

**अखिल ऑस्ट्रेलिया मराठी संमेलन** हे ऑस्ट्रेलियामध्ये कार्यरत असणाऱ्या मराठी असोसिएशनच्यावतीने ऑस्ट्रेलियात स्थायिक झालेल्या मराठी मंडळींना एकत्र आणणारे संमेलन आहे. २०१३ साली हे संमेलन सिडनी येथे मार्च २०१३ मधे संपन्न होत आहे. हे संमेलन दर तीन वर्षांनी भरवले जाते.

## कार्यक्रम 
*चर्चासत्रे
*साहित्य चर्चा
*संगीत 
*नाटके व एकांकिका
*साहित्य, पुस्तके व चर्चा

## हे सुद्धा पहा
* मराठी साहित्य संमेलने

## बाह्य दुवे
* अखिल ऑस्ट्रेलिया मराठी संमेलन सिडनी, न्यू साउथ वेल्स, ऑस्ट्रेलिया 
* मराठी असोसिएशन सिडनी इन्कॉर्पोरेटेड  
* आकाशवाणी सिडनी 
* अखिल ऑस्ट्रेलिया मराठी संमेलन 
* अखिल ऑस्ट्रेलिया मराठी संमेलन २०१३
* अखिल ऑस्ट्रेलिया संमेलन मेलबर्न २०१० 

वर्ग:मराठी साहित्य
वर्ग:मराठी संमेलने
वर्ग:संमेलने
वर्ग:मराठी भाषा
रजनी अशोकराव पाटील

**रजनी अशोकराव पाटील** (५ डिसेंबर, १९५८ - ) या भारतीय राष्ट्रीय काँग्रेस पक्षाच्या राजकारणी आहेत. या राज्यसभा सदस्य असून   त्या अखिल भारतीय काँग्रेस कमिटीच्या जम्मू आणि काश्मीरच्या प्रभारी आहेत. 
* यापूर्वी त्या बीडमधून ११व्या लोकसभेवर निवडून गेल्या होत्या. 
* २००५मध्ये त्यांची केंद्रीय समाज कल्याण मंडळाच्या अध्यक्षपदी निवड झाली.
* न्यू यॉर्कमधील यूएन मुख्यालयात महिलांच्या स्थितीवरील संयुक्त राष्ट्र आयोगाच्या ४९ व्या सत्रात त्यांनी भारताचे प्रतिनिधित्व केले.
* महाविद्यालयात असताना त्या नॅशनल स्टुडंट्स युनियन ऑफ इंडिया (NSUI)च्या नेत्या होत्या. 

त्यांनी आपली राजकीय कारकीर्द १९९२ मध्ये जिल्हा परिषदेवर बिनविरोध निवडून येउन केली.
*त्या माजी मुख्यमंत्री अशोकराव चव्हाण यांच्या भाची आहेत.

## संदर्भ 
वर्ग:११ वी लोकसभा सदस्य
वर्ग:बीडचे खासदार
वर्ग:महाराष्ट्रातील लोकसभा सदस्य
वर्ग:इ.स. १९५८ मधील जन्म
वर्ग:राज्यसभा सदस्य
वर्ग:२०व्या शतकातील भारतीय महिला राजकारणी
वर्ग:मराठी राजकारणी
वर्ग:स्त्री चरित्रलेख
मैत्री (पुणे)

**मैत्री पुणे**  ही मेळघाटासारख्या दुर्गम भागातील आदिवासींसाठी काम करणारी सामाजिक संस्था आहे. मेळघाट आणि परिसरातील २८ गावांमध्ये मैत्री संस्थेमार्फत बालमृत्यू रोखण्यासाठी मेळघाट मित्र हा उपक्रम राबविण्यात येतो. 

## उपक्रम 
आरोग्य शिबिर, स्वच्छता, व्यवसाय शिक्षण, शालेय शिक्षण आदी उपक्रम ही संस्था राबविते. संस्थेसाठी देणग्या मिळवण्यापेक्षा प्रत्यक्ष लोकसहभागातून निधी जमवावा, अशी कल्पना मैत्रीच्या स्वयंसेवकांच्या मनात आली. आणि त्यांनी २००६ पासून पुण्यातील मोठ्या सोसायट्यांमधून रद्दी जमवून ती विकून निधी संकलनास सुरुवात केली. या उपक्रमाला संस्थेने **रद्दीतून सद्दी** असे नाव दिले आहे.

## बाह्य दुवे 
* मैत्री, पुणे संस्थेचे अधिकृत संकेतस्थळ 

वर्ग:पुण्यातील समाजकारणी संस्था 
वर्ग:महाराष्ट्रातील संस्था
अशोक पाटील

**अशोक पाटील** (जन्मदिनांक अज्ञात - हयात) हे मराठी, भारतीय राजकारणी आहेत. माजी राज्यमंत्री अशोक पाटील हे विद्यार्थी, युवक चळवळीपासून काँग्रेसचे कार्यकर्ते आहेत. विद्यार्थीदशेत केलेल्या कार्याची पावती म्हणून अशोकरावांना १९८५ मध्ये चौसाळा विधानसभा मतदारसंघातून काँग्रेस पक्षाकडून उमेदवारी देण्यात आली.
निवडून आल्यानंतर तत्कालीन मुख्यमंत्री शंकरराव चव्हाण यांच्या मंत्रिमंडळात सार्वजनिक बांधकाम, युवक व क्रीडा राज्यमंत्री म्हणून त्यांचा समावेश करण्यात आला.

शंकररराव चव्हाण यांचे खंदे समर्थक तसेच माजी पंतप्रधान (कै.) राजीव गांधी यांच्याशी त्यांचे व्यक्तिगत संबंध राहिलेले आहेत. मात्र, 1990 आणि 1995च्या विधानसभा निवडणुकीत त्यांना पक्षाकडून डावलण्यात आल्याने सौ. रजनी अशोक पाटील यांनी भाजपमध्ये प्रवेश करून बीड लोकसभा मतदारसंघातून निवडणूक लढवून विजय संपादन केला. 
*त्यानंतर दोन वर्षांतच लोकसभा निवडणुकीच्या तोंडावरच त्यांनी भाजपचा त्याग करून काँग्रेसमध्ये प्रवेश केला. त्यावेळी पक्षाने अशोक पाटील यांना लोकसभेची उमेदवारी दिली, ज्यात त्यांना अपयश आले.

## संदर्भ आणि नोंदी 
वर्ग:महाराष्ट्र विधानसभेचे सदस्य
वर्ग:महाराष्ट्रामधील राजकारणी
वर्ग:महाराष्ट्राच्या १३ व्या विधानसभेचे सदस्य
वर्ग:भारतीय जनता पक्षातील राजकारणी
वर्ग:चौसाळाचे आमदार
वर्ग:पुरुष चरित्रलेख
वर्ग:महाराष्ट्रातील आमदार
युनुक

वृषण छाटण्यात आलेल्या पुरुषाला युनुक असे म्हणतात. ही छाटणी पुरुष लहान मूल असताना केलेली असते जेणेकरून त्या व्यक्तीमध्ये पुरुषी अंतःस्त्राव निर्माण होत नाहीत. ठराविक सामाजिक काम (उदा. जनानखान्याची राखण) करण्यासाठी पुरुषांना युनुक बनविले जाई.

## हे सुद्धा पहा 
* हिजडा
* ट्रान्सजेंडर

वर्ग:लैंगिकता
पारलिंगी

[thumb|परलैंगिक लोकांसाठी आंदोलन करताना [डॉ. कॅमिली कॅब्राल ही परलैंगिक स्त्री]]
स्वतःची लैंगिक ओळख ही शारीरिक लिंगाशी न जुळणाऱ्या व्यक्तीला परलैंगिक असे म्हणतात. उदा. शारीरिक पुरुष असून स्त्री आहे असे वाटणारी व्यक्ती किंवा
शारीरिक स्त्री असून पुरुष आहे असे वाटणारी व्यक्ती. अशा व्यक्तीला कुठल्याही लिंगाच्या व्यक्तीशी लैंगिक आकर्षण असू शकते.

वर्ग:लैंगिकता
वर्ग:पारलिंगी
अशोक कोरगावकर

**अशोक कोरगावकर** हे दुबईत वास्तव्यास असलेले मराठी वास्तुविशारद आहेत. यांनी आरेखन केलेल्या आणि उभारलेल्या जे. डब्ल्यू.मेरियॉट मार्क्वेस या हॉटेलचा जगातील सर्वात उंच हॉटेल म्हणून गिनेस वर्ल्ड रेकॉर्डस् मध्ये समावेश करण्यात आला आहे.

वर्ग: मराठी वास्तुविशारद
गिनेस बुक ऑफ वर्ल्ड रेकॉर्ड्‌स

**गिनेस बुक ऑफ वर्ल्ड रेकॉर्ड्‌स** (अन्य उच्चार गिनिज बुक...) हा विक्रीचा जागतिक उच्चांक नोंदविणारा एक संदर्भ ग्रंथ आहे. 

'गिनेस बुक ऑफ वर्ल्ड रेकॉर्ड्‌स' हे दरवर्षी प्रकाशित होणारे संदर्भ पुस्तक आहे. या पुस्तकामध्ये जगातील सर्व कीर्तिमान व्यक्तींच्या विश्वविक्रमांच्या सविस्तर माहितीचे संकलन केलेले असते. हे पुस्तक 'सर्वाधिक विक्री होणारे कॉपीराईट पुस्तक' म्हणून स्वतःच एक रेकॉर्डधारी पुस्तक आहे.  'गिनेस बुक ऑफ वर्ल्ड रेकॉर्ड्‌स' या पुस्तकामधील विश्वविक्रमांची माहिती तशीही सर्वच प्रसारमाध्यमांतर्फे तसेच संग्रहालयांतूनही दिली जाते. 'गिनेस बुक ऑफ वर्ल्ड रेकॉर्ड्‌सची इ.स. २०१५ साली प्रकाशित झालेली आवृत्ती ही या पुस्तकाची एकसष्टावी आवृत्ती आहे.

## इतिहास
इंग्लंडमधील गिनेस ब्रुअरीचे व्यवस्थापकीय संचालक असलेल्या सर ह्यूग कॅम्पवेल बीव्हर यांना ते शिकार करीत असलेल्या सुवर्ण प्लोव्हर आणि लाल ग्राऊस या पक्ष्यांपैकी अधिक चपळ कोण असा विचार मनात आला. मित्रमंडळीत चर्चा करूनही त्यांना या प्रश्नाचे नक्की उत्तर मिळाले नाही. घरी येऊन्बीव्हर यांनी अनेक पुस्तके धुंडाळली, पण तरीही त्यांना या प्रश्नाचे उत्तर मिळाले नाही. अखेर १९५४ सालीबीव्हर यांना ही माहिती एका पुस्तकात सापडली.पण ही माहिती अधिकृत असेल याबद्दल बीव्हर यांना शंका होती. त्यांनी ही गोष्ट त्यांच्या कंपनीचे कर्मचारी ख्रिस्तोफर यांना बोलून दाखवली. ख्रिस्तोफर यांनी बीव्हर यांची गाठ नॉरिस आणि रॉस मॅक्विटर या तरुणांशी घालून दिली. हे दोघे तरुण, लंडनमध्ये एक सत्यशोधक मंडळ चालवत होते. या तिघांच्या प्रयत्‍नांतून गिनेस बुक ऑफ वर्ल्ड रेकॉर्ड्‌सची निर्मिती झाली. या पुस्तकाची पहिली आवृत्ती १९५५मध्ये प्रसिद्ध झाली.   

गिनेस बुकमध्ये प्रसिद्ध होण्यापूर्वी संबंधित माहितीच्या सत्यतेची तावून सुलाखून खात्री करून घेतली जाते; त्यामुळे गिनेस बुक हा माहितीचा विश्वसनीय स्रोत समजला जातो.    

वर्ग:संदर्भ ग्रंथ
स्वातंत्र्यवीर सावरकर विश्व संमेलन

**स्वातंत्र्यवीर सावरकर विश्व संमेलन** हे स्वातंत्र्यवीर सावरकर सेवा संस्था , ठाणे व इतर सावरकर प्रेमी मित्रमंडळातर्फे आयोजित करण्यात येणारे विश्व संमेलन आहे. २०१० मध्ये पहिले सावरकर विश्‍व संमेलन मॉरिशस येथे झाले. दुसरे २०११ साली दुबई येथे झाले. २०१३ सालचे तिसरे विश्व संमेलन २० एप्रिल २०१३ रोजी लंडनमध्ये आयोजित करण्यात आले आहे.

## हे सुद्धा पहा
* मराठी साहित्य संमेलने

## संदर्भ 
वर्ग:विनायक दामोदर सावरकर
माया बऱ्हाणपूरकर

**माया बऱ्हाणपूरकर** ही भारतीय वंशाची मायक्रोबायोलॉजीची संशोधक आहे. अल्झायमर (स्मृतिभ्रंश) या दुर्धर आजारावरील दोन नव्या औषधांचा तिने शोध लावला आहे. ‘कार्डिओ शील्ड ऍक्वा’ आणि ‘विवा फ्लोरा’ अशी या औषधांची नावे आहेत. या संशोधनाची दखल आंतरराष्ट्रीय स्तरावर घेण्यात आली व कॅनडातील नॅशनल सायन्स फेअर स्पर्धेतील प्रतिष्ठेचा मानला जाणारा सर्वोच्च प्लॅटिनम पुरस्कार तिला देण्यात आला आहे. हा पुरस्कार मिळविणारी ती पहिली भारतीय मुलगी आहे.

## संदर्भ 
वर्ग:स्त्री चरित्रलेख
जर्मनीचे पुन:एकत्रीकरण

[250 px|इवलेसे|जर्मनीच्या फाळणीनंतरच्या नकाशावर [पूर्व जर्मनी, पश्चिम जर्मनी व पिवळ्या रंगाने दाखवलेले पश्चिम बर्लिन]]
**जर्मनीचे पुनःएकत्रीकरण** () ही इ.स. १९९० सालामधील एक घटना होती ज्यामध्ये पश्चिम जर्मनी व पूर्व जर्मनी ह्या युरोपामधील दोन राष्ट्रांचे एकत्रीकरण होऊन जर्मनी हा देश पुन्हा एकदा एकसंध बनला. तसेच पूर्व व पश्चिम बर्लिन एकत्र करून बर्लिन शहर देखील एकसंध बनले. ३ ऑक्टोबर हा *जर्मन एकता दिवस* मानला जातो.

दुसऱ्या महायुद्धात नाझी जर्मनीचा पराभव झाल्यानंतर दोस्त राष्ट्रांनी जर्मन राष्ट्राची फाळणी करून पूर्व व पश्चिम जर्मनी हे दोन स्वतंत्र देश निर्माण केले. तसेच बर्लिनचे दोन तुकडे करण्यात आले. पूर्व जर्मनीने सोव्हिएत संघाच्या छत्रछायेखाली कम्युनिस्ट पद्धतीचा स्वीकार केला तर पश्चिम जर्मनी इतर पश्चिमात्य देशांप्रमाणे लोकशाही देश बनला. पूर्व जर्मनीने पश्चिमेकडे सतत होणारे नागरिकांचे पलायन थांबवण्यासाठी भिंत बांधली. ही भिंत शीत युद्धाची एक मोठी खूण समजली जात असे.

१९८० च्या उत्तरार्धात सोव्हिएत संघात आर्थिक मंदी आल्यानंतर पूर्व युरोपामधील अनेक कम्युनिस्ट राजवटी पडल्या. १९८९ साली पूर्व जर्मनीमध्ये कम्युनिस्ट-विरोधी शांततापूर्वक चळवळी केल्या गेल्या ज्यांची परिणती म्हणून ९ नोव्हेंबर १९८९ रोजी बर्लिनची भिंत पाडून टाकली गेली. १९९० सालच्या अनेक वाटाघाटींनंतर पूर्व व पश्चिम जर्मन नेत्यांनी एकत्र व्हायचे ठरवले. हेल्मुट कोल हा एकत्रित जर्मनीचा पहिला चान्सेलर बनला.

वर्ग:जर्मनीचा इतिहास
वित्तीय तूट

**वित्तीय तूट** म्हणजे सरकारपाशी अपेक्षित असलेला कर्जवगळता निधी(Budgeted Receipts) आणि अंदाजलेला खर्च (Budgeted Expenditure) यांच्यातील फरक म्हणजे वित्तीय तूट होय. फिसकल डेफिसिट याचा मराठीत अर्थ वित्तीय तूट असा आहे. जेव्हा एकूण खर्च "नॉन बॉरोड रिसिट' म्हणजे कर्जाशिवाय इतर जमेहून अधिक होतो, तेव्हा त्या तुटीला वित्तीय तूट म्हणतात. वित्तीय तूट भरून काढायला सरकारला जनतेकडून नवीन कर्ज घ्यावे लागते. 

वर्ग:अर्थशास्त्र
२०१२ दिल्ली सामूहिक बलात्कार व हत्या

दिनांक १६ डिसेंबर, इ.स. २०१२ रोजी **ज्योती सिंग पांडे**, या दिल्लीतील भौतिकोपचार ( ) शिकणाऱ्या मुलीवर सहा जणांनी चालत्या बसमध्ये हल्ला केला व तिच्यावर सामूहिक बलात्कार केला. तेरा दिवसांनी तिचा सिंगापूरमधील रुग्णालयात मृत्यू झाला, जिथे तातडीचे उपचार करण्यासाठी तिला दिल्लीतील सफदरजंग रुग्णालयातून हलविण्यात आले होते. 

ज्योती व तिचा मित्र दक्षिण दिल्लीमध्ये चित्रपट पाहून रात्री घरी परतत होते. सार्वजनिक बस समजून बाजूने जाणाऱ्या एका अनधिकृत बसमध्ये ते चढले. त्या बसमध्ये त्यांच्याशिवाय चालक व इतर पाच व्यक्ती, **ज्यानां २० मार्च २०२०ला सकाळी ५.३०ला फाशी झाली**. बसचालकाचे मित्र होते, हे प्रवास करत होते. बस योग्य दिशेने जात नसल्याचे कळल्यावर ज्योती व तिचा मित्राने त्याबद्दल विचाराले. मात्र त्यावर इतर प्रवाशांनी तिला व तिच्या मित्राला एका लोखंडी सळीने मारले व नंतर गाडीच्या मागच्या बाजूला तिच्यावर सामूहिक बलात्कार केला व नंतर त्यांना जखमी अवस्थेत बसमधून फेकून दिले.

तिला सफदरजंग रुग्णालयात दाखल करण्यात आले व तिच्यावर अनेक शस्त्रक्रिया करण्यात आल्या. त्या हल्यात तिच्या लहान आतड्यांना इजा झाली होती व त्यामुळे ते काढून टाकावे लागले. २६ डिसेंबर, इ.स. २०१२ रोजी तिला पुढील उपचारासाठी सिंगापूरला हलविले गेले मात्र तिथे तीन दिवसानंतर तिचा मृत्यू झाला.

या बलात्काराचे राष्ट्रीय व आंतरराष्ट्रीय स्तरावर पडिसाद पडले. दिल्ली व भारतातील इतर ठिकाणी अनेक मोर्चे काढले गेले व निषेध नोंदवला गेला, यातील काही मोर्च्यांमध्ये सुरक्षा यंत्रणेवर हल्ले केले गेले. त्या सहाही जणांना हल्ला व बलात्काराच्या आरोपाखाली अटक करण्यात आले आहे व त्यांच्यावर फास्ट ट्रॅक () न्यायालयात आरोपपत्र दाखल केले गेले आहे.

## संदर्भ 
वर्ग:भारतातील बलात्कार
वर्ग:दिल्ली
वित्त विधेयक

**वित्त विधेयक** ( फायनान्स बिल ) म्हणजे करासंबंधीचा सर्वाधिक महत्त्वाचा दस्तावेज असून, करांचे दर व सवलती या विधेयकात नमूद केलेल्या असतात.

वर्ग:अर्थशास्त्र
वर्ग:अर्थव्यवस्था
भांडवली जमा

जी जमा कधीतरीच मिळते, तिला भांडवली जमा ( कॅपिटल रिसिट ) म्हणतात. सरकारी कंपन्यांने भांडवल विकून मिळणारा पैसा भांडवली जमेचे उत्तम उदाहरण आहे. 
भांडवली जमे मध्ये निर्गुंतवणूकीतु प्राप्त नफाचा समावेश होतो.

वर्ग:अर्थशास्त्र
वर्ग:अर्थव्यवस्था
पॅरसिटमॉल

पॅरसिटमॉल (रासायनिक नाव एन-असिटिल-पी-अमिनोफिनॉल) हे वैद्यकव्यवसायीच्या चिठ्ठीशिवाय मिळणारे सर्वत्र वापरले जाणारे वेदनाशामक व ज्वररोधक आहे. 

पॅरसिटमॉलचे वर्गीकरण सौम्य वेदनाशामक असे केले जाते. हे मुख्यतः डोकेदुखीच्या उपचारासाठी आणि इतर गौण वेदनांच्या उपशमनासाठी वापरले जाते; तसेच सर्दीसाठी घ्यावयाच्या अनेक औषधांमध्ये त्याचा समावेश असतो. 

## हे सुद्धा पहा
* आवश्यक औषधांची यादी
* आवश्यक औषधे

वर्ग:आरोग्य
इंडिया गेट

**इंडिया गेट** हे भारताचे एक राष्ट्रीय स्मारक आहे. ते दिल्ली येथे स्थित असून त्याची रचना एडविन लुटयेन्स यांनी केली होती. या स्मारकाची प्रेरणा पॅरीस येथील आर्क दे ट्रायम्फे () या स्मारकावरून घेण्यात आली होती, जे स्वतः रोमन साम्राज्यातील आर्क ऑफ टायटस () या स्मारकावरून बनविले आहे. इंडिया गेट इ.स. १९३१ साली बांधले गेले. सुरुवातीला ते **ऑल इंडिया वॉर मेमोरिअल** () या नावाने ओळखले जात असे. पहिल्या महायुद्धात व ॲंग्लो-अफगाण युद्धात मरण पावलेल्या ९०,००० ब्रिटिश इंडियन आर्मीमधील सैनिकांसाठी हे स्मारक बनविले गेले होते. ते लाल आणि फिक्या ग्रॅनाइट दगडांपासून बनविले आहे.

वर्ग:भारतातील राष्ट्रीय स्मारके
वर्ग:दिल्लीमधील इमारती व वास्तू
रवळ्या-जवळ्या

**रवळ्या-जवळ्या** हा भारताच्या महाराष्ट्र राज्यातील जोडकिल्ले आहेत.

## भौगोलिक स्थान
कळवण ते मुळाणे(जांभूळपाडा) १५ किलोमीटर तेथुन पश्चिमेस पायवाट आहे ‌१ कि.मी.
## इतिहास
जवळ्या किल्ल्याची ऊंची :  4055
किल्ल्याचा प्रकार : गिरीदुर्ग	डोंगररांग: सातमाळ
जिल्हा : नाशिक	श्रेणी : मध्यम
रवळ्या जवळ्या हे दोन जुळे किल्ले सातमाळ रांगेत आहेत. एका मोठ्या पठारावर असलेल्या या दोन डोंगरांना रवळ्या आणि जवळ्या ही नावे देण्यात आली.हे दोन्हीही किल्ले असून यातील रवळ्या किल्ला चढण्यास कठीण आहे.

इतिहास :
ऐतिहासिक कागद पत्रात रावळ्या जाबळ्याचा उल्लेख "रोला-जोला" म्हणुन येतो.१६३६ मध्ये हा किल्ला अलवर्दीखानाने बादशहा शहाजहानसाठी जिंकून घेतला.१६७० मध्ये शिवाजी महाराजांनी हा किल्ला जिंकून घेतला. १६७१ मध्ये दिलेरखानाने या किल्ल्यांना वेढा घातला होता. तो मराठ्यांनी उधळून लावला. त्यानंतर महाबत खानाने हा किल्ला जिंकून घेतला. पेशवे काळात हा किल्ला पुन्हा स्वराज्यात आला.इसवी सन १८१८ मध्ये हा किल्ला ब्रिटीशांच्या ताब्यात गेला. कॅप्टन ब्रिग्जने १८१९ मध्ये रवळ्या किल्ल्याच्या पायऱ्या आणि तटबंदी तोफ़ा लावून उध्वस्त केल्या.

## गडावरील पाहण्यासारखी ठिकाणे
पाण्याचे टाके, बांधकाम केलेल्या ठिकाण, महादेवची पिंड,
## गडावरील राहायची सोय
या गडावरती रहायची सोय नाही.

## गडावरील खाण्याची सोय
नाही पण खाली मुळाणे गावात येऊन होते.
## गडावरील पाण्याची सोय
आहे
## गडावर जाण्याच्या वाटा
१)मुळाणे (जांभूळपाडा)या गावातुन पायवाट आहे २) मार्कंडेय बारीकडून कळवण ते नाशिक रोडने बारीपर्यत तेथुन पायवाट आहे 

## जाण्यासाठी लागणारा वेळ
१तास
## संदर्भ
सांगाती सह्याद्रीचा

डोंगरयात्रा 

## हे सुद्धा पहा
वर्ग:महाराष्ट्रातील किल्ले
द्विनाम पद्धती

thumb|right|300px|लिनियसच्या पुस्तकाचे पहिले पान

सजीवांचा शास्त्रीय अभ्यास करताना त्यांना नाव देण्याच्या पद्धतीला **द्विनाम पद्धती** म्हणतात. वेगवेगळ्या भाषा बोलणाऱ्या शास्त्रज्ञांचा गोंधळ त्यामुळे होत नाही. जीवांचे आणि वनस्पतींचे वर्गीकरण करतांना त्यांना वैश्विक नावे देता येतील अशी कल्पना कार्ल लिनियस (१७०७-१७७८) या आद्य जीवशास्त्रज्ञाने प्रथम मांडली.

त्यानुसार इ.स.१९५६ मध्ये आंतरराष्ट्रीय वनस्पतीशास्त्र परिषदेत सजीवांना शास्त्रीय द्विनाम देण्याची लिनियस याने विकसित केलेली पद्धती स्वीकारली गेली. त्यानंतर वाढत जाऊन ही त्री नाम पद्धती पर्यंत विकसित झाली. या पद्धतीचा अभ्यास करणाऱ्या शाखेला जीववर्गीकरणशास्त्र असे म्हणतात. द्विनाम पद्धतीत प्रत्येक वनस्पती जातीला दोन अथवा तीन नावांनी ओळखण्याची पद्धत आहे. रोमन लिपीत लिहितांना यामध्ये प्रमुख प्रजातीचे पहिलं अक्षर मोठे लिहितात आणि वैशिष्ट्याचे पहिले अक्षर लहान लिहितात. तिसरे नाव त्यानंरची उप-जाती सांगते. जर उप-जात नसेल तर पहिली दोनच नावे लिहिली जातात.

## हे सुद्धा पहा
*जीवशास्त्र
*वर्गीकरणशास्त्र
*जैविक वर्गीकरण

वर्ग:जीवशास्त्र
वर्ग:वर्गीकरणशास्त्र
वर्ग:जीववर्गीकरणशास्त्र 
वर्ग:जीववर्गिकी
निष्कर्ष

*विवेचनाच्या शेवटी उद्धृत अथवा गृहीत विचार, निश्चिती, तात्पर्य, अथवा सार म्हणजे  निष्कर्ष.* मराठी विश्वकोशातील लेखक मे. पुं.रेगे ह्यांच्या मतानुसार '**आपण युक्तिवाद करतो ते एखादे विशिष्ट विधान सत्य आहे असे दाखवून देण्यासाठी किंवा ते सत्य आहे हे इतरांना पटविण्यासाठी. जे विधान सत्य आहे असे आपण युक्तिवादाने दाखवून देऊ पाहतो, त्याला त्या युक्तिवादाचा निष्कर्ष म्हणतात**'

## प्रक्रिया
आधारविधानांनी (premise) निष्कर्षास बळ मिळते.. युक्तिवादाचे सहसा पहिला पुर्वपद आणि दुसरा **उत्तरपद** असे दोन भाग असतात, पुर्वपद भाग आधारविधानांचा असतो, उत्तरपद भाग हा निष्कर्षाचा असतो.
* वैधता : तर्कशास्त्रात, युक्तीवादातील प्रत्येक पायरी साधार आणि तर्कपुर्ण असेल  तर निष्कर्षाची वैधता स्विकार्य होते. प्रत्येक अर्थाविष्कारात बरोबर असेल तरच 'सूत्र' वैध ठरते, आणि  मांडणीच्या आकृतीबंधातील प्रत्येक युक्तीवाद वैध असेल तरच  युक्तीवादाची मांडणि वैध ठरते.

In logic, an argument is valid if and only if its conclusion is logically entailed by its premises and each step in the argument is logical. A formula is valid if and only if it is true under every interpretation, and an argument form (or schema) is valid if and only if every argument of that logical form is valid.

## तार्किक उणीवा आणि तर्कदोष
### इंग्रजी मराठी विकि संज्ञा
## संदर्भ
वर्ग:तर्कशास्त्र
वर्ग:तत्त्वज्ञान
उत्तरपद

कल्पित साध्य अथवा विधानाचा दुसरा अर्धा भाग म्हणे उत्तरपद होय.सर्वसाधारण विधान अथवा प्रतिपादनात '**तर**' नंतर येणारा विधानाचा भाग हा उत्तरपद असतो.जर ' *अ* असेल तर *ब* असते ' वाक्यात  ' *ब* असते ' हे उत्तरपद तर ' *अ* असेल ' हे पुर्वपद होय.

## उदाहरणे
*जर ' *अ* असेल तर *ब* असते ' 
:वाक्यात  ''* *ब'' असते ' हे उत्तरपद''' तर ' *अ* असेल ' हे पुर्वपद होय.

* जर "क्ष" सस्तन असेल तर "क्ष" प्राणी असेल .
:**तर "क्ष" प्राणी असेल**  हे उत्तरपद होय

*जर संगणक विचार करतात , तर ते सजीव असतात 

: **तर ते सजीव असतात **हे उत्तरपद होय.
: कल्पित साध्यातील उत्तरपद हे पुर्वपदाचा परिणाम असतेच असे नाही.

*माकडे जांभळी आहेत , तर मासे फ्रेंच बोलतात.
:   **तर मासे फ्रेंच बोलतात** 'हे उत्तरपद होय.
: इथे उतरपद हा पुर्वपदाचा परिणाम असेलच असे नाही एवढेच नव्हे तर पुर्वपदातील दाव्याचा आणि उत्तरपदाशी काही संबंध असेलच असेही नाही.जर माकडे जांभळी आहेत  दाव्याचा तर मासे फ्रेंच बोलतात या उत्तरपदाशी काही संबंध असतोच असे नाही.

वर्ग:तर्कशास्त्र
गो-मुराकामी

सम्राट **गो-मुराकामी** (後村上天皇 Go-Murakami-tennō?) (इ.स. १३२८ - २९ मार्च, इ.स. १३६८) हा जपानचा ९७वा सम्राट होता. त्याचे मूळ नाव निरोयोशी होते. (義良?)

मुराकामी
वर्ग:इ.स. १३२८ मधील जन्म
वर्ग:इ.स. १३६८ मधील मृत्यू
वर्ग:पुरुष चरित्रलेख
लॅमॉन्टव्हिल गोल्डन ॲरोझ एफ.सी.

**लॅमॉन्टव्हिल गोल्डन ॲरोझ एफ.सी.** हा दक्षिण आफ्रिकेच्या डर्बन शहरात स्थित व्यावसायिक फुटबॉल क्लब आहे. हा क्लब प्रीमियर फुटबॉल लीगमध्ये खेळतो.

वर्ग:दक्षिण आफ्रिकेतील फुटबॉल क्लब
वर्ग:डर्बन
ध्वजदिन (भारत)

**ध्वजदिन** हा भारतात दरवर्षी ७ डिसेंबर यादिवशी साजरा केला जातो.

## पार्श्वभूमी 
भारताला स्वातंत्र्य मिळण्यापूर्वी ११ नोव्हेंबर हा दिवस *स्मरण दिन* म्हणून दरवर्षी साजरा केला जात असे. त्या दिवसाला *पॉपी डे* असे सुद्धा म्हणत. स्मरण दिनास निधी देणारास कागदी शोभेची फुलझाडे देण्यात येत असत. त्या काळातील माजी ब्रिटिश सैनिकांबरोबरच भारतीय सैनिकसुद्धा हा निधी वापरू शकत होते. परंतु स्वातंत्र्यप्राप्तीनंतर भारताच्या संरक्षण मंत्रालयाला ही प्रथा अयोग्य वाटल्याने त्यांनी अशा निधीचे संकलन एका विशिष्ट दिवशी करण्यात यावे व त्याचा विनियोग माजी सैनिक व सेवेतील सैनिकांसाठी व्हावा असा निर्णय जुलै, इ.स. १९४८ मध्ये घेतला. २८ ऑगस्ट, इ.स. १९४९ या दिवशी संरक्षण मंत्रालयाच्या समितीने ७ डिसेंबर या दिवशी ध्वजदिन साजरा केला जाईल असे ठरविले. 

## ध्वज निधी 
७ डिसेंबर यादिवशी देशातील जनता व इतर सामाजिक संस्था ध्वजनिधी जमा करतात. या निधीचा वापर देशाचे रक्षण करीत असताना धारातीर्थी पडलेल्या वीर जवानांच्या, पत्नींच्या व मुलांच्या, माजी सैनिकांच्या कल्याणासाठी केला जातो. जिल्हा सैनिक बोर्ड शाळा, कॉलेज व विविध संस्थांच्या मदतीने निधीची रक्कम गोळा करते. निधी देणारांना लाल, निळा व गडद निळ्या रंगांमध्ये असलेले कागदाचे टोकन फ्लॅग दिले जातात. फ्लॅगचे हे तीन रंग म्हणजे जिल्हा सैनिक बोर्ड, राज्य सैनिक बोर्ड व केंद्रिय सैनिक बोर्ड यांचे प्रतीक आहेत.

वर्ग:भारतीय प्रतिवार्षिक दिनपालन
नेपानगर

**नेपानगर** भारताच्या मध्य प्रदेश राज्यातील छोटे शहर आहे. येथे इ.स. १९५५मध्ये भारतातील पहिला वृत्तपत्राला लागणारा कागद कारखाना सुरू झाला.

बऱ्हाणपूर जिल्ह्यात असलेले हे गाव मध्य रेल्वेच्या भुसावळ आणि इटारसी या दोन मोठ्या स्थानकांच्या दरम्यान येते. २००१ च्या जनगणनेनुसार येथील लोकसंख्या ३१,६५८ होती.

वर्ग:मध्य प्रदेशमधील शहरे
वर्ग:बऱ्हाणपूर जिल्हा
मल्लीनाथ महाराज

मल्लीनाथ महाराज १९६२ च्या विधानसभा निवडणुकीत काँग्रेसचे ज्येष्ठ नेते तत्कालीन आमदार देवीसिंग चव्हाण यांचा औसा विधानसभा मतदारसंघातून पराभव करून विधानसभेवर आमदार म्हणून निवडून गेले.  खादी आणि ग्रामोद्योग यांसाठी त्यांनी मराठवाड्यात उल्लेखनीय कार्य केले होते. ते किल्लारी सहकारी साखर कारखान्याचे संस्थापक संचालक होते. प्रदेश काँग्रेस कमिटीवर उपाध्यक्ष, मराठवाडा विद्यापीठाचे सेनेट सदस्य, ज्येष्ठ कलाकार कमिटीचे अध्यक्ष तसेच १६वेळा औसाचे नगराध्यक्ष म्हणून त्यांनी काम पाहिले. या काळात त्यांनी भरीव विकासात्मक कामे केली. आमदार असताना वीज, पाणी, रस्ते यांसह अनेक मूलभूत सेवा त्यांनी तालुक्यात आणल्या. विविध जडण-घडण-दळण-वळणाला जोडणारी कामे त्यांनी केली. मल्लीनाथ महाराजांनी लातूरच्या कृषी उत्पन्न बाजार समितीवर संचालक म्हणून काम केले.  औसाला कृषी उत्पन्न बाजार समितीची स्थापना करण्यात त्यांचा मोलाचा वाटा होता. कुमार स्वामी महाविद्यालय, मुक्तेश्वर विद्यालयांसह विविध संस्थांचे अध्यक्षपदही त्यांनी सांभाळले. इंदिरा गांधी व यशवंतराव चव्हाण यांच्या सहवासातून काँग्रेसचे राजकारण तसेच धर्मकारण करणारे मल्लीनाथ महाराज हे काँग्रेसचे निष्ठावंत नेते होते. औसा नाथसंस्थानचे चौथे पीठाधिपती कै. ज्ञानेश्वर महाराज यांचे ते थोरले बंधू, विद्यमान पीठाधिपती गुरूबाबा महाराज व अध्यक्ष गहिनीनाथ महाराज यांचे ते चुलते होते.

## संदर्भ आणि नोंदी 
वर्ग:रिकामी पाने
वर्ग:महाराष्ट्राच्या २ ऱ्या विधानसभेचे सदस्य
वर्ग:औसाचे आमदार
वर्ग:शेतकरी कामगार पक्षाचे राजकारणी
सदाफुली

thumb|right|200px|सदाफुली

**सदाफुली** (Cathatanthus roseus) याला इंग्रजीत- पेरीविंकल असे नाव आहे.
कुळ (Family) - Apocynaceae
सदाफुली ही एक अंगणामध्ये शोभेसाठी लावली जाते. हे फुल बाराही महिने फुल्लेच असते. सदाफुली या फुलाला जास्तीत जास्त पाच पाकळ्या असतात. सदाफुली या फुलझाडाचे दोन रंगाची फुले आहेत. एक गुलाबी व दुसरा रंग आहे.

## प्रकार 
*गुलाबी सदाफुली
*जाभाळी सदाफुली
*पांढरी सदाफुली

## उपयोग 
वात व पित्ताचे शमन करते. कर्करोगात याचा उपयोग होतो. कर्करोगामधध्ये प्रभावशाली असणारे Plant Alkaloid "Vincristine" हे औषध Chemotherapy मध्ये वापरले जाते. ते सदाफुलीपासुन बनवले जाते.

## बाह्य दुवे 
* 
* 

* अधिक माहितीसाठी पाहा - फुलांचे आध्यात्मिक अर्थ

## चित्रदालन 

File:पांढरी सदाफुली.jpg|पांढरी सदाफुली

वर्ग:औषधी वनस्पती
वर्ग:फुले 
वर्ग:फुलझाडे
फॅट मॅन

**फॅट मॅन** हा अमेरिकेने दुसऱ्या महायुद्धाच्या शेवटी जपानच्या नागासाकी शहरावर टाकलेल्या परमाणुबॉम्बला दिलेले नाव होते.

ऑगस्ट ९, इ.स. १९४५ रोजी बॉक्सकार नावाच्या बी-२९ विमानाने हा टाकल्यावर नागासाकी शहर नष्ट झाले.

याआधी ऑगस्ट ६ रोजी एनोला गे नावाच्या बी-२९ प्रकारच्या विमानाने लिटल बॉय असे नामकरण केलेला परमाणु बॉम्ब हिरोशिमा शहरावर टाकून ते शहर नष्ट केले होते.

युद्धाचा अंत लगेच होणार नाही याची कल्पना आल्याने अमेरिकेच्या राष्ट्राध्यक्ष हॅरी ट्रुमनने नवीनच तयार करण्यात आलेल्या परमाणु बॉम्बचा उपयोग जपानवर करायचे ठरवले. वस्तुतः नोव्हेंबरमध्ये अमेरिकेने जपानवर खुश्कीदलासह हल्ला करण्याचे योजिले होते पण ओकिनावाच्या लढाईनंतर त्यांना कळून चुकले की जपानचा प्रतिकार कडवा असेल व अशा हल्ल्यात जपानइतकीच अमेरिकेचीही हानी होईल. परमाणुबॉम्ब वापरल्यास युद्धांत लगेच होऊ शकेल असा अमेरिकेचा कयास होता. अमेरिकन युद्धसचिवाला देण्यात आलेल्या अंदाजानुसार अशा जमिनीवर केलेलल्या हल्ल्यात १४ ते ४० लाख अमेरिकन सैनिक मरण पावण्याची शक्यता होती. तसेच जपानी नागरिकही लाखांत मेले असते. या अंदाजांबद्दल अद्यापही शंका व्यक्त केली जाते.

वर्ग:दुसरे महायुद्ध
लिटील बॉय

ऑगस्ट ६, इ.स. १९४५ रोजी एनोला गे नावाच्या बी.२९ प्रकारच्या विमानाने **लिटल बॉय** असे नामकरण केलेला परमाणु बॉम्ब हिरोशिमा शहरावर टाकला. यात हिरोशिमा नष्ट झाले.
वर्ग:अण्वस्त्रे
वर्ग:हिरोशिमा
वर्ग:दुसरे महायुद्ध
८६ वे अखिल भारतीय मराठी साहित्य संमेलन

**८६ वे अखिल भारतीय मराठी साहित्य संमेलन** चिपळूण येथे ११ ते १३ जानेवारी इ.स. २०१३ दरम्यान झाले. हे लोकमान्य टिळक स्मारक वाचन मंदिराने आयोजित केले होते.

## साहित्य संमेलनाचे अध्यक्ष
या ८६ व्या अखिल भारतीय मराठी साहित्य संमेलनाचे अध्यक्ष जेष्ठ साहित्यिक नागनाथ कोत्तापल्ले होते.  केंद्रीय कृषिमंत्री शरद पवार हे संमेलनाचे उदघाटक व स्वागताध्यक्ष सुनील तटकरे होते.

## हे सुद्धा पहा
* अखिल भारतीय मराठी साहित्य संमेलन
* साहित्य संमेलने

वर्ग:अखिल भारतीय मराठी साहित्य संमेलने
वर्ग:मराठी साहित्य संमेलने
हा खेळ सावल्यांचा

**हा खेळ सावल्यांचा** हा १९७६ मधील मराठी भाषेतील चित्रपट आहे. याचे निर्माते व्ही. रविंद्र आहेत. तर या चित्रपटात डॉ. काशिनाथ घाणेकर, आशा काळे, अशोक कुमार आणि राजा गोसावी यांच्या प्रमुख भूमिका आहेत.

## कलाकार 
अशोक कुमार, आशा काळे, चंद्रकांत खोत, जयराम कुलकर्णी, डॉ. काशिनाथ घाणेकर, देवेन वर्मा, धुमाळ, मधू आपटे, मधू जोगळेकर, मूकूंद गोसावी, राजा गोसावी, लालन सारंग, विजया वर्मा, शीला वालावलकर, श्रीकांत मोघे, संगीता घोले, संजीवनी बिडकर, सुमति गुप्ते
## पार्श्वगायक 
आशा भोसले, हेमंत कुमार, महेंद्र कुमार, महेंद्रकपूर, अनुराधा पौडवाल
## गीते 
# आला आला वारा संगे पावसाच्या धारा,
# काजळ रातीनं ओढून नेला,
# गोमू संगतीन माझ्या तू येशील कां,
# रात्रीस खेळे चाले हा गूढ चांदण्याचा 
## कथानक 
अभिनेत्री भूताच्या भीतीने वेडी होते. तिचा भावी पती डॉक्टर असल्याने तो तिच्यावर उपचार सुरू करतो. ती तात्पुरती बरी होते पण तिचे वेडेपण परत येतं. भावी पती अपयश मानून परत जायची तयारी करतो. त्याच रात्री भूत त्या वेडीला गळफास घ्यायचा ईशारा करतो. तिचा भावी पाती येऊन तिला वाचवतो आणि भूताचा पर्दा फाश करतो.